La Usurpadora

La Usurpadora (Penyamar) merupakan salah satu telenovela romantis dari Mexico yang diterbitkan oleh Salvador Mejia Alejandre dan mendapat sambutan yang hangat di seluruh dunia malah mengalahkan drama TV terbitan Hollywood di Amerika Syarikat. Telenovela ini diterbitkan dan disiarkan di XEW-TV, salah satu saluran televisyen bernaung dibawah Televisa, pada tahun 1998 dan menaikkan nama Gabriela Spanic sebaris dengan pelakon Mexico yang lain termasuk bintang drama TV Mexico Maria Mercedes iaitu Thalia.

Drama bersiri televisyen ini dikenalpasti adalah drama terakhir dilakonkan oleh Libertad Lamarque, salah seorang pelakon Amerika Latin terkenal, yang menjadi watak sebagai nenek Abuela Piedad Bracho, sebelum berlakon hanya satu episod dalam Carita de ángel, dan kini beliau telah meninggal dunia.

 Sinopsis 

La usurpadora menceritakan kisah antara dua adik beradik kembar. Paulina Martinez merupakan perempuan miskin yang baik hati yang tinggal di Cancún bersama ibunya yang sedang melarat sakit. Paola pula merupakan seorang isteri jejaka ahli perniagaan yang tampan dan dan ibu tiri kepada anak-anaknya. Paola mempunyai cita-cita tinggi dan meminati kemewahan serta keseronokan malah melindungi kezaliman dan kepura-puraannya di balk kecantikan yang dimilikinya.

Pertemuan kali pertama Paola dan Paulina membuatkan Paola terfikir untuk menyuruh Paulina mengambil alih tempatnya di rumah sementara dia berfoya-foya. Walau bagaimanapun, Paulina menolak yang membuatkan Paola terdesak untuk membuat perancangan untuk memerangkapnya. Pada suatu malam, Paola memasukkan barang kemasnya ke dalam beg Paulina dan menuduhnya mencuri. Gara-gara itu, Paulina diberhentikan kerja dan dibawa ke muka pengadilan tetapi Paola mengambil alih untuk meneruskan rancangannya dengan mengugut Paulina sama ada menurut perintahnya atau dimasukkan ke dalam penjara. Paulilna terpaksa akur kehendak Paola dan dia mempelajari segala-galanya tentang Paola sebelum pergi menyamar di rumah keluarga Bracho.

Paulina hanya pergi buat sementaratetapi dia mendapati Paola amat dibenci oleh ahli keluarganya sendiri. Kehadiran Paola membuatkan orang sekelilingnya syak dan mula berubah pendangan tentang "Paola yang baru". Kehadiran 'Paola baru' yang bertentangan dengan sikap Paola malah membantu nenek Piedad pulih dari ketagihan arak yang disebabkan 'Paola lama' membuatkan nenek Piedad yakin 'Paola yang baru' itu bukanlah Paola yang dikenali sebelum itu. Identiti Paulina hampir diketahui malah dia berjaya melarikan diri dari rumah keluarga Bracho sebaik sahaja nenek Piedad mengetahui yang dia bukanlah Paola yang dikenalinya. 

Konflik cerita ini berterusan apabila Paola dan Paulina keluar masuk rumah Bracho dan Paola meneruskan penipuan dan helahnya terhadap keluarga Bracho hinggakan kes mereka dibawa ke muka pengadilan dan Paulina dipenjarakan. Paulina yang telah memiliki segala yang Paola kecapi dahulu seperti kasih sayang dan kepercayaan keluarga Bracho membuatkan Paola marah dan berdendam dengannya. Walau bagaimanapun, Paulina tidak ingin semua itu memandangkan dia telahpun mengetahui daripada ibunya yang Paola adalah kakak kembarnya yang hilang lalu membuatkannya serba salah untuk menerima layanana baik itu malah tidak langsung memarahi dan berdendam dengan Paola.
Plot cerita dan konflik berlarutan dengan babak saspens dan merangkumi rempah kehidupan seperti kekeluargaan, cinta, harapan, permusuhan, dan banyak lagi. Seperti biasa, cerita ini membawa kepada penamatan yang bahagia setelah banyak kesukaran berlaku dan kecemburuan berleluasa.

 Lagu Tema 
Muzik bagi filem ini dilakukan oleh José Antonio 'Potro' Farías yang memberikan kesan kepada setiap babak. Lagu temanya pula bertajuk yang sama iaitu "La Usurpadora" dinyanyikan oleh Pandora. Lagu tersebutu sedikit sebanyak menceritakan kisah antara Paola dan Paulina dan keadaan ketika Paulina mula-mula menjadi 'ahli keluarga' Bracho.

  La Usurpadora Perampas Un día llegaré Suatu hari kutiba Con un disfraz Dengan samaran Distinto el color Bezanya warna La misma faz Wajah yang serupa Te desarmaré Akan ku menundukkanmu Ni cuenta te darás Walaupun dirimu tidak rela Para entregar te el corazón Untuk menyerahkan hati Despacio te iré amando mas Lambat laun, kau membuatkanku bercinta jua Y te cuidaré en el bien y el mal  Dan kau akan dijaga dalam baik dan buruk El cielo te daré Syurgamu akan terurus Tu abrigo yo seré Akan ku jadi pelindungmu A ti me entregaré Lalu kumenyerah La usurpadora Perampas Esperando por tu amor  Kudambakan kasihmu La usurpadora Perampas Me haces daño corazón Kumeruntunkan hati Descubre me Kenali diriku Recuerda me Ingatilah aku La usurpadora Perampas Yo... Itulah aku...

 Pelakon 

PelakonWatakPeranan Gabriela Spanic  Paola Bracho / Paulina Martinez  Penyamar  Isteri Carlos Daniel Bracho Fernando Colunga  Carlos Daniel Bracho  Cucu kedua Piedad Bracho Limbertad Lamarque  Nenek Piedad  Orang tua Bracho  Pengerusi Kilang Bracho Chantal Andere  Estefania Bracho  Anak angkat keluarga Bracho  Isteri Willy Montero Juan Pablo Gamboa  Willy Montero  Suami Estefania yang berhasrat ingin merampas harta Bracho Dominika Paleta  Gema Duran  Pesaing Paola untuk merampas Carlos Daniel Jessica Jurado  Patricia Bracho  Isteri Rodrigo Marcelo Buquet  Rodrigo Bracho  Abang Carlos Daniel Mario Cimarro  Luciano Alcantara  Salah satu kekasih Paola Enrique Lizalde  Alessandro Farrina  Salah satu kekasih Paola Miguel de León  Douglas Maldonado  Salah satu kekasih Paola Gioran D'Angelo  Donato D'Angelli  Salah satu kekasih Paola Arturo Peniche  Edmundo Aerrano  Peguambela Paulina Kekasih lama Gema Duran Alejandro Ruiz  Leandro  Mandur Kilang Bracho  Kekasih Veronica  Suami Viviana Anastasia  Viviana  Bekas kekasih Willy  Isteri Leandro Adriana Fonseca  Veronica Soriano  Bekas kekasih Leandro  Kekasih Osvaldo  Antara pengurus Kilang Bracho Paty Diaz  Lalita  Pembantu rumah Magda Guzmán  Fidelina  Ketua pembantu rumah  Rakan Nenek Piedad  Ibu kandung Estefania Ninón Sevilla  Cachita  Tukang masak rumah keluarga Bracho Sergio Miguel  Carlitos Bracho  Anak sulung Carlos Daniel  Digelar "Grumete" oleh Chabela Rojas Maria Solares  Lisette Bracho  Anak kedua Carlos Daniel Emiliano Lizárrage  Pedro  Pemandu bagi keluarga Bracho Renata Flores  Estela  Pembantu Estefania untuk mengintip Willy Tito Guizar  Panchito  Tukang kebun rumah keluarga Bracho Sylvia Derbez  Dona Chabela/Isabel Rojas  Penjaga Grumete ketika sesat Rene' Munos  El Mojarras  Jiran Chabela Silvia Caos  Cenobia Rojas  Kakak Chabela Meche Barba  Abigail  Ibu pembaptisan Viviana Nuria Bages  Paula Martinez  Ibu kandung Paulina dan Paola Andrea Garcia  Celia Aronso  Rakan Paulina di Cancun Antonio  Osvaldo  Bekas kekasih Paulina  Kekasih Veronica Irán Eory  Lourdez  Bekas Isteri Osvaldo Miguel Córcega  Braulio  Pembantu Maldonado Jaime Garza  Merina  Polis Mario Caballido  Amador  Polis Humberto elizando  Silvano Pina  Warden penjara wanita Azela Robinson  Elvira  Jururawat Paola di Clinica San Lorenzo Maria Luisa Alcala  Filomena Tamiyo  Jiran Paulina di Cancun Laura Zapata  Fiscal Zoraida Zapata  Pihak pendakwaraya bagi kes Paulina Yadira Carrillo  Raquel  Pengasuh anak Paulina  (Dalam Más Allá de La Usurpadora) Rebeca Manriquez  Tamales  Rakan sepenjara Paulina Javier Herranz  Dr. Valera  Doktor yang sering melawat keluarga Bracho termasuk Paulina

 Produksi 

Gabriela Spanic mempunyai kakak kembarnya yang sebenar iaitu Daniela Spanic, seorang model Venezuela yang menjadi pelakon khas dalam drama ini. Daniela Spanic dipanggil oleh pihak produksi untuk berlakon dalam satu babak dimana Paola dan Paulina sedang bergaduh. Walaupun drama ini mempunyai banyak babak yang menggunakan teknik kamera yang profesional, babak kedua-dua kembar ini bergaduh adalah terlalu sukar dengan menggunakan teknik ini.

Gabriela Spanic kemudiannya berlakon dalam drama bersiri yang juga popular di Malaysia, La Intrusa, yang juga hampir sama dengan La Usurpadora, tetapi kedua-dua watak kembar itu adalah watak yang baik.

 Más Allá de La Usurpadora 

Más Allá de La Usurpadora atau Lanjutan La Usurpadora merupakan sekuel mini tentang kehidupan Paulina setelah setahun menjadi isteri Carlos Daniel Bracho. Beliau telah dikurniakan cahaya mata yang bernama Paulita. Raquel pula digajikan untuk menjaga anak-anaknya tetapi Raquel mempunyai muslihat yang lain. Raquel, yang sebenarnya menaruh hati dan perasaan secara rahsia kepada Carlos Daniel Bracho, ingin merampas beliau daripada Paulina dengan apa cara sekalipun walaupun ingin membunuhnya. Lebih teruk lagi, Paulina didapati mengidap kanser yang menyebabkan hayatnya hanya tinggal kurang enam bulan sahaja lagi. Hal itu membuatkannya sedih lantas terus mencari penggantinya setelah dia tiada.

Tentang penyakitnya, Paulina berusaha untuk merahsiakan penyakitnya dari pengetahuan keluarga, kecuali nenek Abuela Piedad Bracho, yang berkeras supaya perkara ini perlu diketahui oleh seluruh ahli keluarga. Setelah Carlos Daniel Bracho dapat mengenalpasti penyakit Paulina, beliau menenangkan Paulina dan meminta untuk melakukan yang terbaik dalam perhubungan bersama sepanjang masa yang beliau ada. Selain itu, Paulina juga dihantui bayangan Paola yang muncul di cermin dan menuduh Paulina merampas identitinya lalu ingin bertemu Paulina di neraka. 

Berkenaan Raquel, Raquel menjadi pilihan Paulina dengan menanyakan kepada beliau tentang persetujuan untuk mengahwini Carlos Daniel Bracho sesudah Paulina tiada. Mendengar akan hal itu, Raquel menjadi teruja malah ingin menyebabkan kematian Paulina disegerakan dengan meracunnya. 

Kisah ini memberikan penamatan yang gembira di mana keseluruhan keluarga Bracho kembali bersatu termasuk Estefania yang sudah kembali siuman. Paulina pula telah mengetahui yang dia tidak sakit kerana diagnosis kesihatannya telah tertukar dan dia sebenarnya didapati mengandung. Raquel yang ingin meracuni Paulina terkena jerat sendiri apabila dia meminum racun yang diletakkan di dalam gelas Paulina akibat dibuat main oleh Carlitos dan Lisette. Raquel yang menyesal akan perbuatannya telah mendapat keampunan dan beliau pulih seperti sediakala.

Kisah ini hanya mempunyai satu cerita mini yang tiada sambungan dan telah ditayangkan di Malaysia pada hari Sabtu, 26 Mei 2002.

Kategori:Telenovela Mexico
Kategori:Telenovela Televisa